అమలు జరిగితే 1.63 లక్షల కేసులు పరిష్కారం అవుతాయని అంచనాన్యూఢిల్లీ: పలు లిటిగేషన్ల వల్ల పన్ను ఆదాయాలు గణనీయంగా తగ్గుతున్న నేపథ్యంలో న్యాయస్థానాల్లో పెండింగులో ఉన్న మూడు లక్షల కేసులను సత్వరం పరిష్కరించేందుకు కేంద్ర ప్రత్యక్ష పన్నుల బోర్డు ప్రత్యేక కార్యాచరణ ప్రణాళిక రూపొందించింది. ఇలాంటి కేసుల కారణంగా 6.11 లక్షల కోట్ల రూపాయలు వసూలు కాలేదని అంచనా. ఇక నుంచి 10 లక్షల రూపాయల కన్నా తక్కువ మొత్తంలోని కేసులు లేదా 50 కోట్ల రూపాయల కన్నా పైబడిన కేసులను ప్రాధాన్యతా క్రమంలో ఎంచుకుని ఏడాదికి కనీసం ఐదు వందల కేసులను పరిష్కరించాలని ఐటి అప్పీల్స్ కమిషనర్లను ఆదేశించింది. అధికారిక గణాంకాల ప్రకారం ఏప్రిల్ ఒకటో తేదీ నాటికి దేశంలోని వివిధ ప్రాథమిక స్థాయి అప్పిలేట్ కమిషనర్ల ముందు 2,90,227 కేసులు పెండింగులో ఉన్నాయని అంచనా. ఈ కేసులన్నింటిలోనూ 6.11 లక్షల కోట్లు ఇరుక్కుపోగా అందులో 1.18 లక్షల కోట్ల రూపాయలపై వివిధ కమిషనరేట్లు స్టే ఇచ్చాయి. ఇలాంటి లిటిగేషన్ల వల్ల విలువైన వనరులు వృథా అవుతున్నాయని సిబిడిటి ఆందోళన ప్రకటించింది. వీలైనంత వరకు ఈ లిటిగేషన్ల సంఖ్యను తగ్గించి వాటిలో ఇరుక్కున్న సొమ్ము ఖజానాకు చేరేలా చూడాలని వారిని ఆ ఉత్తర్వుల్లో కోరింది. తాము రూపొందించిన ప్రణాళిక ఆచరణలోకి వచ్చినట్లయితే 1.63 లక్షల కేసులు పరిష్కారం అవుతాయని సిబిడిటి ఆశిస్తోంది.
amalu jarigithe 1.63 lakshala kesulu parishkaaram avutaayani anchanaanyuudillii: palu litigationla valla pannu aadaayaalu gananeeyamgaa taggutunna nepathyamlo nyaayasthaanaallo pendingulo unna moodu lakshala kesulanu satvaram parishkarinchenduku kendra pratyaksha pannula bordu pratyeka kaaryaacharana pranaalika roopondinchindi. ilanti kesula kaaranamgaa 6.11 lakshala kotla roopaayalu vasulu kaaledani anchana. ika nunchi 10 lakshala roopaayala kanna takkuva mottamlooni kesulu leda 50 kotla roopaayala kanna paibadina kesulanu praadhaanyataa kramamlo enchukuni edaadiki kaneesam aidu vandala kesulanu parishkarinchaalani aiti appils kamishanarlanu aadesinchindi. adhikaarika ganankala prakaaram epril okato tedee naatiki desamloni vividha praathamika sthaayi appilate kamishanarla mundu 2,90,227 kesulu pendingulo unnaayani anchana. ee kesulannintilonu 6.11 lakshala kotlu irukkupogaa andulo 1.18 lakshala kotla roopaayalapai vividha kamishanaretlu stay ichayi. ilanti litigationla valla viluvaina vanarulu vruthaa avutunnaayani sibiditi aandolana prakatinchindi. veelainanta varaku ee litigationla sankhyanu tagginchi vaatilo irukkunna sommu khajanaku cherela chuudaalani vaarini aa uttarvullo korindi. taamu roopondinchina pranaalika aacharanaloki vachinatlayite 1.63 lakshala kesulu parishkaaram avutaayani sibiditi aasistondi.